กินยาคุมช้าไป2อาทิตย์หลังจากกินแผงล่าสุดหมด กินยาไปได้ประมาณ13วัน มีเพศสัมพันธ์จนตอนนี้กินยาคุมหมดแผงแล้ว 5วัน ประจำเดือนยังไม่มา มีโอกาสท้องไหมคะ ควรทำไงคำพูด
สวัสดีค่ะ หากยาคุมกำเนิดหมดไป 2 สัปดาห์ แล้วเพิ่งมาเริ่มทานยาคุมอีกครั้ง ก็ต้องทานให้ครบ 7 วัน ก่อนที่จะมีเพศสัมพันธ์ เพื่อให้ยาได้เริ่มออกฤทธิ์ก่อนค่ะ ดังนั้น หากทานยาคุมแผงใหม่ได้ 13 วันแล้ว ยาก็จะออกฤทธิ์ในการป้องกันการตั้งครรภ์ได้แล้วค่ะ อย่างไรก็ตาม ยาคุมนั้น ไม่สามารถป้องกันการตั้งครรภ์ได้ 100% ค่ะดังนั้น หากทานยาคุมแผงใหม่จนครบ 21 เม็ดแล้ว และเว้นระยะไป 5 วันแล้ว ยังไม่มีประจำเดือนมา แนะนำควรรอต่อไปอีกจนครบ 7 วัน หากยังไม่มีประจำเดือนมา ก็ควรตรวจหาการตั้งครรภ์ดูค่ะ หากตรวจไม่พบ ก็อาจเริ่มทานยาคุมแผงใหม่ต่อไปก่อน และอาจลองตรวจซ้ำหลังจากนั้นอีกครั้ง หากยังตรวจไม่พบ ก็อาจเป็นผลของฮอร์โมนจากยา ที่ทำให้ไม่มีประจำเดือนมาได้ค่ะแต่หากเป็นยาคุมชนิด 28 เม็ด และทานยาครบ 28 เม็ดไปแล้ว และผ่านมาอีก 5 วัน ยังไม่มีประจำเดือนมา ก็ควรตรวจหาการตั้งครรภ์ดูได้เลยค่ะคำพูด